 Ezikiel 4  Ma gị onwe gị, nwa nke mmadụ, buru brik, busakwa ya nihu gị ma see obodo Jeruselem nelu ya.Nọchibido ya ma wuo mgbidi nnọchibido gburugburu ya, maa ékpè gburugburu ya, maakwa ụlọikwuu gburugburu ya, busakwa ihe e ji akwatu mgbidi gburugburu ya.Ma gị onwe gị, were ite ígwè e ji eghe ihe, debekwa ya ka ọ bụrụ mgbidi ígwè nagbata gị na obodo ahụ, cheekwa ya ihu, ọ ga-abụkwa ebe a nọchibidoro anọchibido, ị ga-anọchibidokwa ya. Ọ bụụrụ ụlọ Izrel ihe ịrịba ama.Ma gị onwe gị, jiri akụkụ aka ekpe gị dinara ala, debekwa njehie ụlọ Izrel nelu ya. Ị ga-eburu mmehie ha nụbọchị niile ị ga-edina otú ahụ.Mụ onwe m ga-enye gị afọ niile nke njehie ha ka ọ bụrụ narị ụbọchị atọ na iri itoolu, ị ga-eburukwa njehie ụlọ Izrel.Ị ga-anọzu ha.Chee ihu ná nnọchibido ị nọchibidoro Jeruselem, mee ka a hụ ogwe aka gị, buokwa amụma ihe a ga-eme ya.Ma, lee! m ga-eke gị ụdọ ka ị ghara ịtụgharị si notu akụkụ gị gaa nakụkụ gị nke ọzọ, ruo mgbe ụbọchị ị ga-anọchibido ya zuru.Ma gị onwe gị, were ọka wit na ọka bali na akịdị na lentil na ọka milet na ọka spelt, tinye ha notu ite, werekwa ha mee achịcha ị ga-eri, maka ụbọchị ole ị ga-edina notu akụkụ gị; narị ụbọchị atọ na iri itoolu ka ị ga-eri ya.A ga na-atụ nri ị ga-eri atụ. Ọ bụ shekel iri abụọ ka ị ga-eri notu ụbọchị. Ị ga na-eri ya site noge ruo noge.A ga na-atụ mmiri ị ga-aṅụ atụ, otu ụzọ nụzọ isii nke otu ihe ọtụtụ hin. Ị ga-aṅụ mmiri site noge ruo noge.Ị ga-erikwa ya dị ka achịcha ọka bali; ị ga-eghekwa ya nelu ọkpụrụkpụ nsị mmadụ nihu ha.Jehova wee sị: Otú a ka ụmụ Izrel ga-esi rie achịcha ha na-adịghị ọcha netiti mba niile m ga-achụsasị ha.M wee sị: Ewoo, Ọkaakaa Onyenwe anyị Jehova! Lee! E merụghị mkpụrụ obi m emerụ; eritụbeghị m anụ nwụrụ anwụ ma ọ bụ anụ a dọgburu adọgbu malite noge m bụ nwata, ọbụna ruo ugbu a, anụ rụrụ arụ abatụbeghị m nọnụ.O wee sị m: Lee, enyewo m gị nsị ehi kama inye gị ọkpụrụkpụ nsị mmadụ, ị ga-eghe achịcha gị nelu ya.O wee gaa nihu ịsị m: Nwa nke mmadụ, lee, m ga-agbajisị mkpara e ji ekonye achịcha na Jeruselem, ha ga-anọ ná nchegbu mgbe ha na-eri achịcha a tụrụ atụ, ha ga-anọkwa negwu mgbe ha na-aṅụ mmiri a tụrụ atụ,ka ha wee nọrọ nụkọ achịcha na mmiri, na-elekwa ibe ha anya nijuanya, taakwa ahụ nihi njehie ha. 